Kommunestyre- og fylkestingsvalget 2011 for Arbeiderpartiet

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Arbeiderpartiet.

Kommunevalget 

Ved kommunevalget 2011 stilte Arbeiderpartiet reine lister i 418 av de 429 kommunene. Partiet fikk i alt  stemmer, det vil si 31,7 prosent av de avgitte stemmene. Dette er en oppgang på 2,0 prosentpoeng fra kommunevalget i 2007, men en tilbakegang på 3,6 prosentpoeng fra stortingsvalget i 2009. Samla sett blei Arbeiderpartiet det største partiet ved dette valget, 3,7 prosentpoeng foran Høyre.

Det beste resultatet fikk Arbeiderpartiet i Årdal med 74,7 prosent av stemmene.  I ytterligere fem kommuner fikk partiet over 60 prosent: Kvalsund, Hjartdal, Hammerfest, Lebesby og Sel. I 22 kommuner til blei resultatet over 50 prosent.

Partiet fikk under 10 prosent av stemmene i 11 kommuner. Det svakeste resultatet kom i Selje med 4,2 prosent.
 
I 213 av landets kommuner blei Arbeiderpartiet størst og i 130 kommuner nest størst. Det er tredje størst i 44 kommuner, fjerde størst i 21 kommuner, femte størst i 7, sjette størst i to og sjuende størst i én kommune. Partiet er minst i seks av kommunene der det stilte liste.

Felleslister 

Arbeiderpartiet var med på felleslister i følgende kommuner:
 Kvitsøy (Rogaland), fellesliste med Tverrpolitisk liste; 160 stemmer; 50,31 prosent, 7 mandater
 Tydal (Sør-Trøndelag), fellesliste med SV; 177 stemmer; 34,44 prosent, 6 mandater
 Selbu (Sør-Trøndelag), fellesliste med SV; 963 stemmer; 49,46 prosent, 12 mandater
 Røst (Nordland), fellesliste med Rødt og uavhengige; 170 stemmer; 56,48 prosent, 6 mandater
 Bø (Nordland), fellesliste med Høyre; 954 stemmer; 63,73 prosent, 12 mandater

I Selbu fikk Arbeiderpartiet ordføreren (Inga Balstad). Det samme var tilfellet i Røst (Tor-Arne Andreassen), mens partiet i Bø fikk varaordføreren (Sunniva Dahl). Sistnevnte sted fikk felleslista også ordføreren, men dette vervet gikk til Høyre-representanten Sture Pedersen.

Det var altså seks kommuner uten mulighet til å stemme på Arbeiderpartiet ved dette kommunevalget: Utsira, Modalen, Granvin, Midsund, Rødøy og Bjarkøy.

Partiets resultater kommunevis 

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Arbeiderpartiet, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.

Fylkestingsvalget 

Arbeiderpartiet stilte liste til samtlige atten fylkesting. På landsbasis fikk partiet 33,2 prosent av stemmene, mot 31,7 ved det samtidige kommunevalget. Partiet var størst i tretten av fylkene og nest størst i de øvrige. Størst var oppslutninga i Hedmark (46,0 prosent) og minst i Vest-Agder (23,5 prosent). Sistnevnte er det eneste fylket der Arbeiderpartiet fikk færre enn ti representanter i fylkestinget. Ved konstitueringene fikk partiet åtte fylkesordførere og tre fylkesvaraordførere.

Bydelsvalg i Oslo 

Arbeiderpartiet stilte liste til samtlige femten bydelsutvalg i Oslo. Partiet var størst i ni av bydelene og nest størst i de seks øvrige. Det fikk over 50 prosent av stemmene i Grorud (51,7) og Alna (50,3). Minst var oppslutninga i Vestre Aker (15,3 prosent). Arbeiderpartiet oppnådde reint flertall (med åtte av femten representanter) i fire bydeler.

Referanser 

Arbeiderpartiet